hu da fr en hu hu hu ceb hu hu hu ceb hu hu hu hu hu ceb hu hu ceb hu hu hu hu ceb hu en en en ceb hu ceb hu hu ca ceb hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu ca hu hu hu hu es hu hu hu hu hu hu hu hu hu hu hu hu hu hu hu hu hu fr hu fr hu hu fr fr hu hu hu fr hu hu
Kémia BSc - Borász analitikus szakirány
Electrospun Nano-and Microfibres for Biomedic
European Symposium on Atomic Spectrometry (ES
Chemistry Physics and Biology of Colloids an
INTÉZET>Hírek>HORVÁTH RÉKA KÉMIA OTDK GYŐZTES>
HORVÁTH RÉKA KÉMIA OTDK GYŐZTES
Utolsó módosítás dátuma : 2019. április 07.
Dr. Jedlovszky Pál intézetvezető egyetemi tanár tanítványa, Horváth Réka az Eszterházy Károly Egyetem színeiben megnyerte a kémia OTDK-t.
Egyetemünk történetében Horváth Réka az első kémia OTDK győztes, az OTDK történetében pedig ő az első, aki középiskolásként győzni tudott. Dr. Jedlovszky Pál elárulta: Réka tizedik osztályos gimnazistaként, bő két évvel ezelőtt kereste meg azzal, hogy szeretne fizikai-kémiai jellegű kutatásokban részt venni. Horváth Réka a budapesti Apáczai Csere János Gimnázium tanulója, korábban nyolcadikosként megnyerte az egyetem által rendezett Hevesy György Országos Kémiaversenyt, majd tizedikesként az Irinyi János versenyt is.
Dr. Jedlovszky Pál Réka kutatásáról kifejtette: a metilamin molekula amorf jég felületén extrém alacsony hőmérsékleteken (20-200 K, azaz -253 - -73 C) való megkötődésének számítógépes modellezésével foglalkozott. A probléma az élet keletkezésének kutatásához kapcsolódik: az evolúció elmélete jól megmagyarázza, hogyan fejlődtek ki a mai élőlények fehérjék és DNS molekulák laza együtteséből, nem tudjuk azonban, hogyan alakultak ki ezek az óriásmolekulák, az első fehérjék és DNS darabok a korabeli Földön. Egyes elméletek szerint a fehérjék építőkövei, az aminosav molekulák, vagy közülük legalább néhány akár meteoritok felületén is érkezhetett a Földre - ekkor azonban ezeknek a molekuláknak a csillagközi térben való keletkezése szorul magyarázatra. Ilyen molekula a legegyszerűbb aminosav, a glicin molekula is, melyről ma már tudjuk, hogy keletkezhet alacsony hőmérsékleten, amorf jég felületén szén-dioxid és metilamin reakciójából. A csillagközi por, illetve meteoritok felületét amorf jég borítja, a hőmérséklet az általunk vizsgált tartományba esik, szén-dioxid is van jelen, az egyetlen kérdés hogy jelen van-e a metilamin is, illetve ha igen, feldúsul-e annyira hogy ez a reakció lejátszódhat. Munkájuk során erre a kérdésre keresték a választ számítógépes modellezéssel.
– Ezt a munkát a The Journal of Physical Chemistry című szakfolyóiratban publikáltuk (2018, 122 kötet, 3398-3412 oldal), Réka a munka általa végzett részéből készített előadással az előző tanévben elindult a Kutató Diákok Szövetsége által szervezett Tudományos Diákkörök (TUDOK) XVIII. konferenciáján, melyet meg is nyert. Bár a TUDOK megnyerésével Réka automatikusan jogot szerzett arra, hogy versenyen kívül részt vegyen az idei OTDK-n, mi inkább úgy döntöttünk hogy ne versenyen kívül, hanem rendes versenyzőként induljon ott el. Erre a jogot az EKE-n 2018 novemberében rendezett házi TDK konferencián elért eredményével (I. díj) szerezte meg – osztotta meg velünk Dr. Jedlovszky Pál.
A XXXIV. OTDK Kémiai és vegyipari szekciójának konferenciáját idén március 21-23-a között rendezték a BME-n. Réka dolgozatát a Fizikai Kémia I. tagozatba sorolták, a tagozat előadása március 21-én volt, melyen Réka I. díjat nyert, azaz OTDK győztes lett, tehát az egyetemisták versenyében is nyerni tudott. Ilyen az OTDK történetében eddig csak egyszer fordult elő – 2007-ben Révész Tamás nyert történelemtudományból középiskolásként –, a kémia OTDK történetében Réka az első középiskolás győztes, és az EKE történetében is ő az első kémia OTDK győztes.
Az OTDK hivatalos eredménylistája az alábbi linken található:
Az eredményhez szívből gratulálunk!
Kémiai és Élelmiszerkémiai Tanszék
Fizikai és Élelmiszerfizikai Tanszék
Kémia BSc - Borász analitikus szakirány
Electrospun Nano-and Microfibres for Biomedic
European Symposium on Atomic Spectrometry (ES
Chemistry Physics and Biology of Colloids an
Informatikai Szolgáltató Centrum és Digitális Iroda
Karrier és Öregdiák Iroda
DE-SZTE-EKF-NYME - TÁMOP 4.1.1.C-12/1/KONV-2012-0014